
HYVÄKSYTYT TEKSTIT

[bookmark: Sujet][bookmark: References]Euroopan parlamentin päätös olla vastustamatta komission delegoidun asetuksen (EU) 2020/760 muuttamisesta siltä osin kuin on kyse joistakin Euroopan unionin ja Uuden-Seelannin välisen vapaakauppasopimuksen määräyksistä ja vanhentuneiden säännösten poistamisesta maitojauheen vientitariffikiintiön osalta 13. maaliskuuta 2024 annettua komission delegoitua asetusta (C(2024)01499 – 2024/2677(DEA))
[bookmark: TextBodyBegin][bookmark: _GoBack]Euroopan parlamentti, joka
–	ottaa huomioon komission delegoidun asetuksen (C(2024)01499),
–	ottaa huomioon komission 13. maaliskuuta 2024 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
–	ottaa huomioon maatalouden ja maaseudun kehittämisen valiokunnan 19. maaliskuuta 2024 päivätyn kirjeen valiokuntien puheenjohtajakokouksen puheenjohtajalle,
–	ottaa huomioon Euroopan unionin toiminnasta tehdyn sopimuksen 290 artiklan,
–	ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17. joulukuuta 2013 annetun Euroopan parlamentin ja neuvoston asetuksen (EU) N:o 1308/2013[footnoteRef:1] ja erityisesti sen 186 artiklan ja 227 artiklan 5 kohdan,  [1:  	EUVL L 347, 20.12.2013, s. 671.] 

–	ottaa huomioon työjärjestyksen 111 artiklan 6 kohdan,
–	ottaa huomioon maatalouden ja maaseudun kehittämisen valiokunnan suosituksen päätökseksi,
–	ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 11. huhtikuuta 2024, ei ole esitetty vastalauseita, 
A.	ottaa huomioon, että Euroopan unionin ja Uuden-Seelannin välisen vapaakauppasopimuksen, jäljempänä ’sopimus’, täytäntöönpanoa koskevat unionin menettelyvaiheet on saatettu päätökseen julkaisemalla neuvoston päätös (EU) 2024/244[footnoteRef:2] Euroopan unionin virallisessa lehdessä 28. helmikuuta 2024; [2:  	Neuvoston päätös (EU) 2024/244, annettu 27. marraskuuta 2023, Euroopan unionin ja Uuden-Seelannin välisen vapaakauppasopimuksen tekemisestä unionin puolesta (EUVL L 244, 28.2.2024, s. 1).] 

B.	ottaa huomioon, että viimeisimpien saatujen tietojen mukaan sopimuksen täytäntöön panemiseksi tarvittava lainsäädäntö hyväksytään todennäköisesti Uuden-Seelannin osalta maaliskuun 2024 loppuun mennessä, mikä mahdollistaisi sopimuksen voimaantulon 1. toukokuuta 2024;
C.	ottaa huomioon, että sopimuksella muun muassa otetaan käyttöön useita uusia tariffikiintiöitä ja muutetaan joitakin voimassa olevia WTO:n maakohtaisia tariffikiintiöitä Uudesta-Seelannista peräisin oleville tuotteille;
D.	ottaa huomioon, että kyseiset muutokset otetaan huomioon komission delegoidussa asetuksessa (EU) 2020/760[footnoteRef:3], jolla täydennetään asetusta (EU) N:o 1308/2013 todistusten alaisten maataloustuotteiden tuonti- ja vientitariffikiintiöiden hallinnointia koskevien sääntöjen osalta; [3:  	Komission delegoitu asetus (EU) 2020/760, annettu 17. joulukuuta 2019, Euroopan parlamentin ja neuvoston asetuksen (EU) N:o 1308/2013 täydentämisestä todistusten alaisten tuonti- ja vientitariffikiintiöiden hallinnointia koskevien sääntöjen osalta ja Euroopan parlamentin ja neuvoston asetuksen (EU) N:o 1306/2013 täydentämisestä tariffikiintiöiden hallinnoinnin edellyttämien vakuuksien osalta (EUVL L 185, 12.6.2020, s. 1).] 

E.	katsoo, että delegoitua asetusta (EU) 2020/760 olisi sen vuoksi muutettava sopimuksen voimaantulopäivään mennessä;
1.	ilmoittaa, ettei se vastusta delegoitua asetusta;
2.	kehottaa puhemiestä välittämään tämän päätöksen neuvostolle ja komissiolle.

